b'\n_START_ARTICLE_\nManor Racing\n_START_SECTION_\n2010\xe2\x80\x932015\xc2\xa0m\n_START_PARAGRAPH_\nKomandos prie\xc5\xa1istor\xc4\x97 prasid\xc4\x97jo 2010 m. sezone su Virgin Racing ekipa. Tais pa\xc4\x8diais metais \xc5\xa1i komanda savo pagrindiniu r\xc4\x97m\xc4\x97ju pasirinko Marussia kompanij\xc4\x85 ir ekipa vadinosi \xe2\x80\x9eMarussia Virgin Racing\xe2\x80\x9c. 2012 m. sezone ekipa jau vadinta Marussia F1._NEWLINE_Po 2014 m. sezono \xc5\xa1i ekipa paskelb\xc4\x97 bankrot\xc4\x85. 2015\xc2\xa0m. sausio 19 d. bankroto administratoriai prane\xc5\xa1\xc4\x97, kad atsirado galimyb\xc4\x97 gr\xc4\x85\xc5\xbeinti visus ekipos \xc4\xafsiskolinimus. 2015\xc2\xa0m. vasario 19 d. kompanija oficialiai buvo atstatyta nauju \xe2\x80\x9eManor Marussia F1 Team\xe2\x80\x9c pavadinimu. Buv\xc4\x99s Sainsbury\'s vadovas Justin King tapo pagrindiniu komandos investuotoju. 2015 m. sezone komanda i\xc5\xa1laik\xc4\x97 \xe2\x80\x9eMarussia\xe2\x80\x9c pavadinim\xc4\x85 ir \xc4\xafsigijo briti\xc5\xa1k\xc4\x85 licencij\xc4\x85. 2016\xc2\xa0m. sausio 19 d. ekipa oficialiai pervadinta \xc4\xaf \xe2\x80\x9eManor Racing\xe2\x80\x9c.\n_START_SECTION_\n2016\xc2\xa0m.\xc2\xa0\xe2\x80\x93\n_START_PARAGRAPH_\n2016\xc2\xa0m. vasar\xc4\xaf komanda prane\xc5\xa1\xc4\x97, kad naujais jos lenktynininkais taps buv\xc4\x99s DTM \xc4\x8dempionas Pascal Wehrlein ir Rio Haryanto i\xc5\xa1 Indonezijos. Taip pat \xc5\xa1iame sezone naujuoju aerodinamikos specialistu tapo buv\xc4\x99s Scuderia Ferrari narys Nicholas Tombazis, o Pat Fry tapo komandos konsultantu. _NEWLINE_\xc4\xaepus\xc4\x97jus sezonui R. Haryanto pakeit\xc4\x97 pranc\xc5\xabzas Esteban Ocon._NEWLINE_Lenktyn\xc4\x97se Austrijoje Pascal Wehrlein peln\xc4\x97 vienintel\xc4\xaf komandos ta\xc5\xa1k\xc4\x85 sezone._NEWLINE_2017 m. sausio m\xc4\x97nes\xc4\xaf buvo prane\xc5\xa1ta, kad komandos savininkei "Just Racing Services" buvo i\xc5\xa1kelta bankroto byla. Tai suk\xc4\x97l\xc4\x97 abejones d\xc4\x97l komandos galimybi\xc5\xb3 dalyvauti 2017 m. sezone.'